stanford-oval/wikipedia huggingface dataset:
Blue Neighbourhood
סינגלים

"Wild" - יצא לאור ב-4 בספטמבר 2015, כסינגל הראשון מתוך האלבום, ויצא בשנית ב-23 ביוני 2016, בשיתוף עם אלסיה קארה. השיר זכה להצלחה מתונה כאשר הגיע בשיאו אל המקום ה-16 במצעד השירים האוסטרלי, וה-62 במצעד הסינגלים הבריטי. הקליפ של השיר היה לחלק הראשון מתוך שלושה חלקים שהרכיבו מעין סרט שליווה את האלבום. השיר זכה להצלחה רבה בארצות הברית כאשר קיבל את תואר הזהב עבור מכירות של 500,000 עותקים בסך הכל.
"Youth" - יצא לאור ב-13 בנובמבר 2015, כסינגל השני מתוך האלבום. עם יציאתו נכנס אל המקום ה-23 במצעד הבילבורד הוט 100, שם הפך למצליח ביותר של טרוי סיון, ואף הגיע אל המקום ה-1 במצעד שירי הדאנס קלאב. השיר נכנס אל המקום ה-91 במצעד סוף השנה של אוסטרליה. הקליפ של השיר זכה להצלחה רבה גם כן כאשר צבר למעלה מ-100 מיליון צפיות, ובכך הפך לשני הנצפה ביותר של סיון. בארצות הברית זכה השיר לתואר הפלטינה על מכירות של 1,000,000 עותקים.
"Talk Me Down" - יצא לאור ב-26 במאי 2015, כסינגל השלישי מתוך האלבום. זכה להצלחה מזערית כאשר הגיע אל המקום ה-4 במצעד של ניו זילנד, ה-21 במצעד שבפלנדריה, וה-36 במצעד שבאוסטרליה.
"(Wild (Remix" - יצא לאור ב-23 ביוני 2016, כסינגל הרביעי מתוך האלבום. במקור יצא כסינגל הראשון ללא אלסיה קארה, אך בגרסה זו יצא בשיתוף עם קארה. זכה להצלחה נאה כאשר קיבל את תואר הפלטינה באוסטרליה על מכירות של 70,000 עותקים. הגיע בשיאו אל המקום ה-12 במצעד שבפלנדריה, וה-50 במצעד שבולוניה.
"Heaven" - יצא לאור ב-17 באוקטובר 2016, כסינגל החמישי והאחרון מתוך האלבום. סיון הופיעה עם השיר בתוכנית של אלן דג'נרס ב-18 באוקטובר 2016, יום לאחר צאתו כסינגל. השיר הוא דואט עם המוזיקאית בטי וו.
הצלחה מסחרית

באוסטרליה זכה האלבום לתואר הזהב על מכירות של 35,000 עותקים. בדנמרק זכה לתואר הזהב על מכירות של 10,000, ובדרום קוריאה נמסר כי נמכר שם בכ-6,600 עותקים. בשוודיה זכה לתואר הזהב גם כן, על סך מכירות של 20,000 עותקים.
בממלכה המאוחדת קיבל את תואר הכסף על מכירות של 60,000 עותקים, ובארצות הברית את תואר הזהב על מכירות של 500,000 עותקים. באוקטובר 2016, פורסם כי האלבום נמכר בעולם בסדר גודל של כ-1,500,000 עותקים בסך הכל.
רשימת רצועות

| Blue Neighbourhood> מס' | Blue Neighbourhood> שם | Blue Neighbourhood> כותב(ים) | Blue Neighbourhood> משך | Blue Neighbourhood>  | Blue Neighbourhood>  | Blue Neighbourhood>  | Blue Neighbourhood>  | Blue Neighbourhood>  | Blue Neighbourhood>  |
| --- | --- | --- | --- | --- | --- | --- | --- | --- | --- |
| 1. | Wild  | טרוי סיון, אלכסנדרה רובוטם | 3:47 |  |  |  |  |  |  |
| 2. | Fools  | סיון, רובוטם, פיליפ נורמן | 3:40 |  |  |  |  |  |  |
| 3. | Ease (בשיתוף ברודס)   | סיון, קליב נוט, גארגיה נוט | 3:33 |  |  |  |  |  |  |
| 4. | Talk Me Down  | סיון, בראם אינסקור, אלכסנדרה אשלי, אמיל הייני, ברט מקלפלין | 3:57 |  |  |  |  |  |  |
| 5. | Cool  | סיון, רובוטם | 3:21 |  |  |  |  |  |  |
| 6. | Heaven (בשיתוף בטי וו)   | סיון, רובוטם, ג'ק אנטונוף, קלארי בוצ'ר | 4:21 |  |  |  |  |  |  |
| 7. | Youth  | סיון, אינסקור, מקלפלין, רובוטם, יוז | 3:05 |  |  |  |  |  |  |
| 8. | Lost Boy  | ואנקה, סיון, אינסקור, מקלפלין, יוז | 3:43 |  |  |  |  |  |  |
| 9. | For Him. (בשיתוף אולדיי)   | סיון, אינסקור, מקלפלין, יוז, טום גיינור | 3:29 |  |  |  |  |  |  |
| 10. | Suburbia  | סיון, אינסקור, מקלפלין, יוז | 3:53 |  |  |  |  |  |  |
| משך כולל: | משך כולל: | משך כולל: | 36:49 |  |  |  |  |  |  |
| גרסה מחודשת> מס' | גרסה מחודשת> שם | גרסה מחודשת> כותב(ים) | גרסה מחודשת> משך | גרסה מחודשת>  | גרסה מחודשת>  | גרסה מחודשת>  | גרסה מחודשת>  | גרסה מחודשת>  | גרסה מחודשת>  |
| --- | --- | --- | --- | --- | --- | --- | --- | --- | --- |
| 11. | Wild (בשיתוף אלסיה קארה)   | סיון, רובוטם, אלסיה קארה | 3:39 |  |  |  |  |  |  |
| משך כולל: | משך כולל: | משך כולל: | 40:28 |  |  |  |  |  |  |
מיקומי שיא

|   ‏‏‏  מצעדים ודירוגים (2015-16)> מדינה |   ‏‏‏  מצעדים ודירוגים (2015-16)> מצעד |   ‏‏‏  מצעדים ודירוגים (2015-16)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 49 |
|  אוסטרליה | מצעד האלבומים האוסטרלי | 6 |
|  איטליה | מצעד האלבומים האיטלקי | 78 |
|  אירלנד | מצעד האלבומים האירי | 30 |
|  ארצות הברית | בילבורד 200 | 7 |
|  גרמניה | GfK – טופ 100 | 73 |
|  דנמרק | היטליסטן | 19 |
|  הולנד | מצעד 100 האלבומים ההולנדיים | 25 |
|  הממלכה המאוחדת | מצעד האלבומים הבריטי | 43 |
|  ולוניה | אולטראטופ 40 | 120 |
|  יוון | IFPI Greece | 44 |
|  מקסיקו | טופ 100 – מקסיקו | 19 |
|  נורווגיה | VG-lista | 17 |
|  ניו זילנד | המצעד הניו זילנדי הרשמי | 3 |
|  סקוטלנד | מצעד האלבומים הסקוטי | 44 |
|  פולין | ZPAV | 49 |
|  פינלנד | המצעדים הפיניים הרשמיים | 32 |
|  פלנדריה | אולטראטופ 50 | 20 |
|  קנדה | מצעד האלבומים הקנדי | 11 |
|  שוודיה | סוורייטופליסטן | 10 |
|  שווייץ | המצעד השווייצרי | 66 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 67 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 60 |
|  ארצות הברית | בילבורד 200 | 53 |
|  דנמרק | היטליסטן | 53 |
|  מקסיקו | טופ 100 – מקסיקו | 85 |
|  ניו זילנד | המצעד הניו זילנדי הרשמי | 45 |
|  קוריאה הדרומית | סירקל צ'ארט | 16 |
|  שוודיה | סוורייטופליסטן | 92 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
| בריטניה (BPI) | כסף | 60,000 |
| דנמרק (IFPI Denmark) | זהב | 10,000 |
| קוריאה הדרומית (GAON) | — | 6,600 |
| שוודיה (GLF) | זהב | 15,000 |
סיכום
| בכל העולם | N/A | 1,500,000 |
 מכירות + הזרמת מדיה בלבד
הדסה בריל-נועם

| --- | --- |

 לידה:  15 בנובמבר 1908 נובי סונץ', רפובליקת פולין 
 פטירה:  4 בנובמבר 2001 (בגיל 92) 
 מדינה:  ישראל 
 מקום קבורה:  הר המנוחות 
 מספר צאצאים:  2 
 
הדסה בריל-נועם (15 בנובמבר 1908 - 4 בנובמבר 2001) הייתה מורה ומחנכת, מנהלת בית ספר לבנות ב' בעיר העתיקה בירושלים עד מלחמת העצמאות, מנהלת בית ספר יסודי ע"ש יוסף לוריא בשכונת קטמון בשנים 1948–1974, ומהפעילות בקרן הספריות לילדי ישראל.
ביוגרפיה

נולדה בעיר צאנז בדרום-פולין, לרחל ומאיר. היה לה אח אחד - יהושע (פלק), שהתגורר בבגרותו בתל אביב. סיימה סמינר למורים של אגודת "תרבות" בוילנה. לאחר סיום לימודיה והסמכתה כמורה, החלה ללמד בבית ספר יהודי. ב-1935 עלתה לארץ והתיישבה בירושלים. בירושלים עבדה בבית ספר לבנות ב' בעיר העתיקה, תחילה כמורה ובהמשך כמנהלת. ביום שאחרי החלטת החלוקה באומות המאוחדות, בכ"ט בנובמבר 1947, נסגרו מוסדות החינוך בעיר העתיקה, משום שהדרך לרובע היהודי הייתה מסוכנת למורים. לאחר נפילת הרובע היהודי, צירפה בריל את תלמידותיה-לשעבר לפליטים אחרים שהגיעו מהעיר העתיקה ושוכנו בבתים בקטמון. היא ייסדה בית ספר חדש, ששמו בית הספר על שם יוסף לוריא, ומיקמה אותו בבניין ברחוב הפלמ"ח 57, שנעזב על ידי דייריו הערבים (בחודשים הראשונים של שנת 1948), בפאתי גבעת שאהין שבשכונת קטמון. בריל אלתרה כיתות לימוד במבנה שהיה בלתי ראוי לשמש כבית ספר, והצליחה להקים מוסד מתפקד בתנאים בלתי-אפשריים. כך לדוגמה, את חדר המנהלת מיקמה בחדר האמבטיה של המבנה, והצליחה לדחוס לחלל הצר שולחן וכיסא. בנוסף, הוקמו בשנים הבאות כמה צריפים טרומיים בסמוך למבנה המרכזי, כדי להגדיל את מספר חדרי הכיתות בבית הספר.
אחד הקשיים בניהול בית הספר, בשנות ה-50 וה-60, נבע מכך שלבית הספר הופנו שתי אוכלוסיות-תלמידים מאוד שונות במאפייניהן, שהיו ביניהן פערים כלכליים: משכונת גבעת הוורדים (שכונת רסקו, שבית הספר היה ממוקם מעליה) הגיעו ילדים בני מעמד הביניים, ומקטמון (בעיקר מהרחובות שבהם שוכנו פליטי הרובע היהודי) הגיעו ילדים ממשפחות פחות מבוססות. למרות קושי זה, רבים מתלמידי בית הספר שבהנהלתה הגיעו להישגים מרשימים במדע, ברפואה ובחקר החברה. פרופ' אלדד בן שטרית, מנהל מחלקה פנימית בבית החולים הדסה, דיבר עליה ב"שבעה" ביראת כבוד, ורחל אליאור, פרופסור למחשבת ישראל באוניברסיטה העברית, כינתה אותה אשה רבת חסד.
בין המורים שלימדו בבית הספר תחת ניהולה, בסוף שנות ה-50, היה המשורר יהודה עמיחי, שהיה מחנך-כיתה ומורה לספרות. מורים ומורות נוספים שהיו בצוות: מלאכי בית-אריה (לימים מנהל הספרייה הלאומית), ורדה כרמון, שולמית לפידות, מ. ספרא, חוה קריב, חוה שטרן, אברהם שץ, יעל שרון ומרים שריון.
ב-1974, לאחר פרישתה לגמלאות, החליפה אותה בניהול בית הספר חוה שטרן.
יחד עם רחל ינאית בן-צבי ואחרות, פעלה בקרן הספריות לילדי ישראל, שבה עסקה בהתנדבות עוד שנים רבות בזמן היותה בגמלאות.
נפטרה בי"ט בחשוון תשס"ב ונקברה בהר המנוחות.
משפחתה

הייתה נשואה ליעקב נועם (שעבד בבנק לאומי). בני-הזוג הולידו שני בנים: משה (כימאי בהשכלתו ושמאי רכוש בעיסוקו) ויהודה (אודי), ד"ר לרפואת שיניים.
התגוררה בשכונת רחביה בירושלים.
אחד מנכדיה, יובל נועם, נהרג ב-2009 בתאונה בזמן שטייל בטורקיה טיול שאחרי צבא.
לקריאה נוספת

אורי דרומי, אם אין ברירה ילמדו בגראז'. הדסה בריל-נועם, מנהלת בית ספר, 2001-1908, באתר הארץ, 2 בינואר 2002
אורי דרומי, אחרי מות/ חוה שטרן, מחנכת ירושלמית 1928–2009, באתר הארץ, 11 בדצמבר 2009
חוה שטרן, חוה שטרן לבית ברנר - סיפורים ופרקי זיכרונות מן העיזבון, הוצאת המשפחה, 2012. הפרקים: "ברכה להדסה בריל-נועם עם הגיעה לגבורות", עמ' 133–135, ו"הספד להדסה בריל-נועם", עמ' 136–137.
הערות שוליים

↑  חוה שטרן, "הספד להדסה בריל-נועם", חוה שטרן לבית ברנר - סיפורים ופרקי זיכרונות מן העיזבון, הוצאת המשפחה, 2012, עמ' 136-137
1 2  אורי דרומי, אם אין ברירה ילמדו בגראז'. הדסה בריל-נועם, מנהלת בית ספר, 2001-1908, באתר הארץ, 2.01.2002
↑  הדסה בריל-נועם באתר GRAVEZ
↑  דניאל אדלסון, צעיר ישראלי נהרג בטורקיה לאחר שהחליק במדרון, באתר ynet, 17 ביוני 2009
הבניין שבו שכן בית הספר היסודי על שם יוסף לוריא, רח' הפלמ"ח 57, ירושלים. בבניין זה ניהלה הדסה בריל-נועם את בית הספר מ-1948 ועד סוף שנות ה-60 (עת עבר בית הספר למבנה חדש).
מייק קארי

| --- | --- |

 לידה:  1959 (בן 65 בערך) ליברפול, הממלכה המאוחדת
 מדינה:  הממלכה המאוחדת 
 מקום מגורים:  ליברפול 
 מקום לימודים:  קולג' סנט פיטרס (אוקספורד), Alsop High School 
 שפות היצירה:  אנגלית
 סוגה:  פנטזיה, נובלה גרפית, אימה
 יצירות בולטות:  סדרת קומיקס, הלבלייזר, אקס-מן, הנערה עם כל המתנות
 תקופת הפעילות:  מ-1991 
 פרסים והוקרה:  פרס אינקפוט (2012) 
 www.mikeandpeter.com
 
מייק קארי (באנגלית: Michael James Carey או בקיצור Mike Carey, ידוע גם בשם העט M.R. Carey; נולד ב-1959) הוא סופר, תסריטאי וקומיקסאי, המוכר בזכות הרומן "הנערה עם כל המתנות", שעובד לקולנוע בשנת 2016.
חייו

קארי נולד בליברפול, אנגליה, בשנת 1959 - ותיאר את האני הצעיר שלו כ"אחד מאותם ילדים שקטים מבשרי רעות... חייתי כל כך הרבה בתוך הראש שלי שנותרו לי רק שרידי גפיים". בילדותו התעניין בקומיקס, כתב וצייר סיפורים פשוטים כדי לבדר את אחיו הצעיר. הוא למד אנגלית בקולג' סנט פיטרס,  לפני שהפך למורה. הוא המשיך ללמד במשך 15 שנה לפני שעבר לכתיבת קומיקס.
קריירת כתיבה

לאחר סדרת עבודות חד פעמיות של חברות קומיקס עצמאיות, כולל קומיקס ביוגרפי על אודות אוזי אוסבורן וסיפור פנטזיה על להקת פנטרה, קארי זכה לתעסוקה קבועה בהוצאת 2000 לספירה, שם יצר את הסדרות המקוריות "Th1rt3en" ו-"Carver Hale".
עבור ורטיגו מהוצאת DC קומיקס קארי כתב ריצה מלאה מועמדת לפרס אייזנר של הקומיקס "לוציפר", שגם זכה לעיבוד טלוויזיוני. ואת גליונות 175 עד 215 של הלבלייזר אחת הריצות הארוכות על הכותר. הוא גם כתב את הרומנים הגרפים "סנדמן מציג: האֵרינְיות" ו-"אלוהים נצור את המלכה" עם האמן ג'ון בולטון ו"הלבלייזר: כל מנועיו" עם האמן לאונרדו מנקו.
עבור מארוול קומיקס הוא כתב לתקופה ממושכת את סדרת "לגאסי" של האקס-מן עם האמן סקוט איטון, ואת "אולטימייט ארבעת המופלאים" עבור יקום אולטימייט מארוול.
במאי 2009 החל לפרסם את "הלא כתוב" עם אמנות מאת פיטר גרוס ועטיפות מאת יוקו שימיזו.
בשנת 2008 קארי עבד על מספר כותרים שונים, כולל מספר חוברות בסיפור הקרוס-אובר "הפלישה הסודית", עיבוד קומיקס של הצל של אנדר, והחיבור של האקס-מן לקרוס-אובר "החטא הקדמון."
רומן הפרוזה הראשון של קארי, The Devil You Know, יצא לדפוס בבריטניה על ידי ספרי אורביט באפריל 2006, וככריכה קשה בארצות הברית ביולי 2007. ספר ההמשך שלה, Vicious Circle, פורסם באוקטובר 2006, ושלושת הרומנים הבאים בסדרה, Dead Men's Boots, Thicker Than Water ו-The Naming of The Beasts, יצאו בספטמבר 2007, מרץ 2009 וספטמבר 2009, בהתאמה.
בשנת 2011 הוא כתב קרוס-אובר בין האקס-מן למוטאנטים החדשים שכותרתו Age of X. באוגוסט 2011 הודיעה מארוול על קשת האקס-מן האחרונה של מייק קארי.
בינואר 2014 יצא לאור רומן פרוזה נוסף שכותרתו "הנערה עם כל המתנות". הוא זכה לשבחי המבקרים והוכרז מאוחר יותר באותה השנה שהוא עשוי להיות מעובד לסרט. הצילומים החלו במאי 2015, עם ג'מה ארטרטון, פאדי קונסידיין, גלן קלוז וסניה ננואה. במאי הטלוויזיה הוותיק קולם מקארתי ביים את הסרט. קארי כתב את התסריט. הספר תורגם לעברית בשנת 2016.
הערות שוליים

↑  Carey, Mike (ביולי 2000), On The Ledge, DC Comics / Vertigo {{citation}}:  (עזרה)
↑  Carey, Mike (Autumn 2005). "Comic Stripped" (PDF). Oxford Forum: 54–55. אורכב מ-המקור (pdf) ב-8 באוקטובר 2007. נבדק ב-27 ביולי 2009. {{cite journal}}:  (עזרה)
↑  Vertigo's 'The Unwritten': Mike Carey & Peter Gross, Newsarama, Mon, 30 March 2009
↑  Ekstrom, Steve. "Enrolling in School: Carey on Ender's Shadow: Battle School", Newsarama, 2 December 2008
| --- | --- |
בקרת זהויות :  NLI: 987007410124705171  PLWABN: 9810652856905606  BIBSYS: 8057202  BNE: XX1557039  BnF: cb15526183c (data)  CANTIC: a1134801x  GND: 1022654497  ISNI: 0000 0000 8016 2536  LCCN: nr2002012124  MusicBrainz: 970754a6-066c-45b5-8d6a-f1d944f39844  NDL: 001231266  NKC: xx0067134  NLA: 40008844  NLG: 277745  NLK: KAC200206595  NSK: 000670067  NTA: 269091041  RERO: 02-A020209668  SELIBR: 398354  SUDOC: 166963267  Trove: 813030  VIAF: 69239485   WorldCat (עם VIAF): 69239485 
קארי בביתן DC קומיקס בקומיק קון בניו יורק, 10 באוקטובר 2010.
Wild (מיני-אלבום)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Renowned for Sound: 
Wild (בעברית: פְּרָאִי) הוא המיני-אלבום הרביעי של הזמר-יוצר האוסטרלי טרוי סיון. המיני-אלבום יצא לאור ב-4 בספטמבר 2015, על ידי חברות התקליטים EMI אוסטרליה, קפיטול רקורדס ויוניברסל מיוזיק גרופ.
המיני-אלבום הגיע למקום השישי במצעד האלבומים הקנדי, והחמישי במצעד הבילבורד 200.
רקע והפקה

ב-25 ביולי 2015, טרוי סיון הודיע על כך שהוא עתיד להוציא את המיני-אלבום הרביעי שלו וכי הוא יכיל שישה שירים בסך הכל. ב-13 באוקטובר 2015, הוא אף חשף כי גם אלבום הבכורה שלו יופץ בסמוך להפצת המיני-אלבום.
האלבום הופק על ידי אלכס הופ, אלכס ג'יי אל הייוו, סלאמס, בראם אינסקור, פיפ נורמן, קיילב נוט ודאן יום.
סינגלים

השיר "Wild" יצא לאור ב-3 בספטמבר 2015, כסינגל הראשון והיחידי מתוך המיני-אלבום. ב-4 בספטמבר 2015, הוא יצא לאור כסינגל הראשון מתוך אלבום בכורתו של סיון, Blue Neighbourhood.
לשיר יצא רמיקס עם אלסיה קארה שבהמשך יצא כסינגל הרביעי מתוך אותו אלבום הבכורה.
הצלחה מסחרית

המיני-אלבום נכנס היישר אל המקום ה-5 במצעד האלבומים האמריקאי, עם מכירות של 50,000 עותקים בשבוע צאתו. באוקטובר 2015, נודע כי הוא נמכר בארצות הברית בסדר גודל של כ-60,000 עותקים בסך הכל.
מכירותיו של המיני-אלבום בעולם, נכון לספטמבר 2015, עומדות על כ-97,000 עותקים בסך הכל.
רשימת רצועות

| Wild> מס' | Wild> שם | Wild> כותב(ים) | Wild> משך | Wild>  | Wild>  | Wild>  | Wild>  | Wild>  | Wild>  |
| --- | --- | --- | --- | --- | --- | --- | --- | --- | --- |
| 1. | Wild  | טרוי סיון, אלכס הופ | 3:48 |  |  |  |  |  |  |
| 2. | Bite  | סיון, בראם אינסקור, לילנד, עלי X | 3:06 |  |  |  |  |  |  |
| 3. | Fools  | סיון, הופ, פיליפ נורמן | 3:40 |  |  |  |  |  |  |
| 4. | Ease (בשיתוף ברודוס)   | סיון, ג'ורג'יה נוט, קיילב נוט | 3:34 |  |  |  |  |  |  |
| 5. | The Quiet  | סיון, דן יום | 3:46 |  |  |  |  |  |  |
| 6. | DKLA (בשיתוף טקאי מיידזה)   | סיון, הופ, יום, ז'אן קאפוטורטו, טאקודזווה מיידזה | 4:16 |  |  |  |  |  |  |
| משך כולל: | משך כולל: | משך כולל: | 22:10 |  |  |  |  |  |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 17 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 48 |
|  אירלנד | מצעד האלבומים האירי | 5 |
|  ארצות הברית | בילבורד 200 | 5 |
|  דנמרק | היטליסטן | 7 |
|  הממלכה המאוחדת | מצעד האלבומים הבריטי | 5 |
|  ניו זילנד | המצעד הניו זילנדי הרשמי | 3 |
|  סקוטלנד | מצעד האלבומים הסקוטי | 5 |
|  פורטוגל | מצעד האלבומים הפורטוגזי (AFP) | 27 |
|  צרפת | SNEP | 96 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 11 |
|  שווייץ | המצעד השווייצרי | 29 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 79 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 4 בספטמבר 2015 | תקליטור • הורדה דיגיטלית | EMI אוסטרליה • קפיטול • יוניברסל |  |
הערות שוליים

↑  Wild, Renowned for Sound
↑  WILD – EP por Troye Sivan (בBrazilian Portuguese), 2015-09-04, נבדק ב-2018-09-28
↑  WILD – EP by Troye Sivan (בAustralian English), 2015-09-04, נבדק ב-2018-09-28
↑  WILD – EP by Troye Sivan (באנגלית בריטית), 2015-09-04, נבדק ב-2018-09-28
↑  "Troye Sivan Chart History". Billboard. נבדק ב-2018-09-28.
↑  "Troye Sivan Chart History". Billboard. נבדק ב-2018-09-28.
1 2  "YouTube Star Troye Sivan Announces New Album 'Wild'". Billboard. נבדק ב-2018-09-29.
↑  Wild – Troye Sivan | Songs, Reviews, Credits | AllMusic, AllMusic
↑  Wild – Troye Sivan | Credits | AllMusic, AllMusic
↑  TroyeSivanVEVO (2015-09-03), Troye Sivan – WILD (Blue Neighbourhood Part 1/3), נבדק ב-2018-09-29
↑  "The Weeknd Spends Second Week at No. 1 on Billboard 200 Albums Chart". Billboard. נבדק ב-2018-09-29.
↑  Upcoming Releases | HITS Daily Double, ‏2015-10-29
↑  "Chart News on Twitter". Twitter. נבדק ב-2018-09-29.
↑  "iTunes – Music – WILD – EP by Troye Sivan". iTunes. נבדק ב-6 בספטמבר 2015. {{cite web}}:  (עזרה)
↑  "iTunes – Música – WILD – EP de Troye Sivan". iTunes. נבדק ב-6 בספטמבר 2015. {{cite web}}:  (עזרה)
↑  "iTunes – Music – WILD – EP by Troye Sivan". iTunes. נבדק ב-6 בספטמבר 2015. {{cite web}}:  (עזרה)
↑  "iTunes – Music – WILD – EP by Troye Sivan". iTunes. נבדק ב-6 בספטמבר 2015. {{cite web}}:  (עזרה)
↑  "iTunes – Music – WILD – EP by Troye Sivan". iTunes. נבדק ב-6 בספטמבר 2015. {{cite web}}:  (עזרה)
↑  "Wild". Sanity. אורכב מ-המקור ב-2018-09-29. נבדק ב-6 בספטמבר 2015. {{cite web}}:  (עזרה)
↑  "Wild: Amazon.co.uk: Music". amazon.co.uk. נבדק ב-6 בספטמבר 2015. {{cite web}}:  (עזרה)
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
| --- | --- |
בקרת זהויות :  MusicBrainz release group: 60a83f63-1b12-43ee-b257-e8561fb94b7c
מליניב

מליניב (באוקראינית: Млинів; בפולנית: Młynów, מלינוב) היא עיירה במחוז רובנו שבמערב אוקראינה, על גדות נהר איקבה (Ikva), בה התקיימה עד השואה קהילה יהודית גדולה.
העיירה נזכרת מתחילת המאה ה-16, ובחלוקת פולין נכללה בשטחי האימפריה הרוסית. בשנת 1921, בעקבות הסכם ריגה, נכללה העיירה בתחום הרפובליקה הפולנית השנייה.
מלינוב מהווה מרכז של "ראיון מלניוב" שבשנים 1962-1995 כלל גם דמידיבקה וסביבתה וכיום מהווים ראיון עצמאי.
יהודי מליניב

בעיר היו קהילות של חסידות טריסק, חסידות קרלין וחסידות אליק. רבי אהרן פרלוב, ה"בית אהרן" מקרלין, נקבר בעיירה. בעשור הראשון המאה ה-20 נמצא קברו והאוהל והמצבה חודשו. כמו כן נקנה ונבנה בית הכנסת של חסידות קרלין בעיר.
בין מלחמות העולם נמנו בעיירה כ-600 יהודים, כמחצית תושביה, והתקיימו בה פעילות ציונית ובית ספר עברי. פעילות זו נאסרה עם כיבוש האזור בידי הסובייטים בספטמבר 1939.
ב-24 ביוני 1941, זמן קצר לאחר תחילת מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות, ובהן חובת ענידת סרט זרוע, החרמת רכוש ודברי ערך וחובת ביצוע עבודות כפייה. במהלך חודש יולי נרצחו בעיירה עשרות יהודים, ובהם רב הקהילה. בסתיו 1941 שולחו כחמישים יהודים מהעיירה לעבודה ברובנו, ונרצחו בה.
ב-22 במאי 1942 רוכזו יהודי העיירה בגטו מוקף גדר תיל, אליו הובאו מאות יהודים נוספים מיישובי הסביבה. בזמן פעילות הגטו התארגנה בו קבוצת מחתרת, בראשות אברהם בן ציון הולצקר, אשר אספה נשק וצידה, אך לא הספיקה לפעול.
ב-9 באוקטובר 1942 בוצעה בגטו שבעיירה אקציית חיסול, בה נרצחו כל יושביו בבורות ירי. לאחר מכן, ערכו הגרמנים והאוקראינים מצוד אחר יהודים שהסתתרו בעיירה ובסביבתה, ו-66 יהודים שאותרו נרצחו אף הם.
יוחנן של האלוהים

| --- | --- |

ציור של ברטולומיאו אסטבן מורילו
 לידה:  8 במרץ 1495 מונטמור או נובו, פורטוגל
 פטירה:  8 במרץ 1550 (בגיל 55) גרנדה, ספרד
 קדוש עבור:  הכנסייה הקתולית
 ביאטיפיקציה:  21 בדצמבר 1630, רומא, על ידי אורבנוס השמיני
 קאנוניזציה:  16 באוקטובר 1690, רומא, על ידי אלכסנדר השמיני
 מקום פולחן עיקרי:  בזיליקת יוחנן של האלוהים, גרנדה
 חג:  8 במרץ
יוחנן של האלוהים (בפורטוגזית: São João de Deus; בספרדית: San Juan de Dios; ‏8 במרץ 1495 – 8 במרץ 1550) היה קדוש נוצרי שנולד במונטמור או נובו, פורטוגל בתור ז'ואאו סידאדה דוארטה (João Cidade Duarte). יוחנן של האלוהים היה נזיר אשר הפך לאחת הדמויות החשובות בתולדות הדת בספרד והקים מסדר דתי, האחים ההוספיטלרים של יוחנן של האלוהים.
משפחתו של ז'ואאו דוארטה הייתה משפחה שירדה מנכסיה, אימו מתה בצעירותו ואביו הצטרף למסדר דתי בספרד. יוחנן עצמו לא ניהל אורח חיים דתי במיוחד עד ששמע בגיל 40 דרשה של היהודי המומר יוחנן מאבילה, ששינתה את חייו, והוא החליט להקדיש את חייו לטיפול בחולים.
יוחנן של האלוהים נפטר בגרנדה שבספרד. ב-1690 הוכרז כקדוש על ידי האפיפיור אלכסנדר השמיני. הוא נחשב לקדוש המגן על גרנדה, בתי חולים, החולים והעוסקים בסיעוד וברפואה, וכן כמגינם של סוחרי הספרים והעוסקים בדפוס.
ח'יר אל-דין אל-רמלי

| --- | --- |
 לידה:  1585 רמלה, האימפריה העות'מאנית 
 פטירה:  1671 (בגיל 86 בערך) רמלה, האימפריה העות'מאנית 
 מדינה:  האימפריה העות'מאנית 
 
ח'יר אל-דין אבן אחמד אבן נור אל-דין עלי אבן זין אל-דין אבן עבד אל-ווהאב אל-איובי אל-פארוקי (1585–1671), הידוע בכינוי ח'יר אל-דין אל-רמלי (בערבית:  خير الدين الرملي) היה מופתי ומשפטן, אחד מחשובי ההגות השרעית במאה ה-17, שחי ופעל בעיר רמלה בתקופה העות'מאנית בארץ ישראל. אל-רמלי נודע בעיקר בפתוות שכתב ופרסם במגוון נושאים, ביניהם משפט קרקעות, דיני משפחה ודיני חוזים.
ביוגרפיה

ח'יר אל-דין אל-רמלי נולד לאחת המשפחות האמידות בעיר רמלה (מכאן גם שמו), שהייתה באותה תקופה מרכז שלטוני חשוב הכפוף לנפת עזה. בגיל ארבע-עשרה נסע יחד עם שני אחיו הבוגרים לקהיר על-מנת ללמוד באוניברסיטת אל-אזהר. במהלך שהותו בקהיר המיר את השייכות שלו מן האסכולה השאפעית לחאנפית, המסורת הרשמית של האימפריה העות'מאנית; הביוגרף מוחמד אל-מוחיבי (אנ') (המאה ה-17) הסביר את ההמרה הזו באמצעות חלום שהתגלה לו במהלך לילה בקברו של האימאם אל-שאפעי עצמו, שהסביר לו כי "כל הנתיבים באסלאם מובילים אל אותה אמת". אל-רמלי הצטיין בלימודיו, אך בניגוד לרוב המשפטנים בני זמנו, בחר שלא להשתקע בקהיר או באחת הערים החשובות של האימפריה, ובמקום זאת לשוב לרמלה ולהישאר בה לשארית חייו. בדרכו בחזרה מקהיר בילה מספר חודשים בעזה תחת חסותו של אחמד אבן רדואן, מושל הנפה.
אל-רמלי ירש מאביו את זיכיונות המיסים (טימאר) על חלק גדול מנפת רמלה. במהלך חייו צבר עוד ועוד נכסים, שכללו אדמות חקלאיות, כרמים, מטעי זיתים ופירות, טחנת קמח ועוד. אלה הפכו אותו עד מהרה לאחד האנשים העשירים באזור. בזכות הכנסותיו, אל-רמלי יכול היה לפתח את הקריירה המשפטית שלו באופן עצמאי ממוסדות האימפריה העות'מאנית, ומעולם לא החזיק במינוי רשמי ממנה כמופתי או כשופט. כתוצאה מכך הפתוות שלו, בניגוד למופתים אחרים בני דורו, מעידות על עצמאות מחשבתית, ולעיתים קרובות מפנות ביקורת מפורשת או נרמזת את המנגנון השלטוני העות'מאני.
עמדות

אחד הנושאים עליהם אל-רמלי כתב בהרחבה היה הדין האגררי ודיני קרקעות חקלאיות. לפי ההיסטוריונית סברינה ג'וזף, אל-רמלי נטה להרחיב את זכויותיהם של איכרים, ולהגן עליהם מפני ניצול מצד נציגי השלטון האיסלאמי. כך, אל-רמלי קבע כי אין להחזיר איכרים בכפייה לאדמה שנטשו אותה, גם אם היו חייבים מיסים לקופת המדינה. הוא התיר גם חוזים ארוכים יותר של חכירת אדמה משהיו מותרים לפני-כן על-פי הדין החאנפי, וכך הותיר פחות מקום להתערבות מצד המושלים המקומיים בחוזים מסוג זה.
נושא נוסף שאל-רמלי עסק בו בעקביות הוא זכויות נשים במסגרת הלכות נישואין וגירושין בשריעה. לפי המחקר של ההיסטוריונית ג'ודית טאקר, מספר גדול של פתוות פרי עטו הגנו על זכותה של אישה לבעלות פרטית על המוהר שקיבלה במסגרת נישואין, והן על זכותה לתשלומי מזונות ברוב מקרי הגירושין. פתוות נוספות שלו אסרו על דרכים שונות לכפות על אישה נישואין בניגוד לרצונה, בין השאר באמצעות נישואים בגיל צעיר מדי. במקרים אחרים, אל-רמלי קבע כי אין להפר את זכותה של האישה למרחב פרטי משלה בבית מגוריה, או את זכותה להתרועע עם נשים אחרות ללא נוכחות גברים. פתווה אחת אפילו התירה לאישה שהייתה נשואה לגבר מתעלל להרוג אותו.